Document ID: 32005D0745

KOMISSION PÄÄTÖS,
tehty 21 päivänä lokakuuta 2005,
bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla tehdyn komission päätöksen 2005/734/EY muuttamisesta
(tiedoksiannettu numerolla K(2005) 4199)
(ETA:n kannalta merkityksellinen teksti)
(2005/745/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan
sekä katsoo seuraavaa:
(1)
Lintuinfluenssa on kuolleisuutta ja häiriöitä aiheuttava siipikarjan ja lintujen tarttuva virustauti, joka voi nopeasti saada epitsoottiset mittasuhteet ja näin ollen vaarantaa eläinten ja ihmisten terveyden sekä heikentää jyrkästi siipikarjankasvatuksen kannattavuutta. Taudinaiheuttaja saattaa levitä elävän siipikarjan ja siipikarjavalmisteiden kansainvälisen kaupan välityksellä.
(2)
Influenssavirus A:n alatyypin H5N1 aiheuttamaa erittäin patogeenistä lintuinfluenssaa on äskettäin todettu yhteisön naapurimaissa. Saatu näyttö ja molekyyliepidemiologiset tiedot viittaavat voimakkaasti siihen, että lintuinfluenssavirus on levinnyt muuttolintujen välityksellä.
(3)
Jäsenvaltioiden tilanteen seuraamiseksi komissio teki 17 päivänä lokakuuta 2005 päätöksen 2005/732/EY (2) jäsenvaltioissa vuonna 2005 toteutettavien, lintuinfluenssaa siipikarjassa ja luonnonvaraisissa linnuissa koskevien tutkimusohjelmien hyväksymisestä sekä raportointia ja kustannusten tukikelpoisuutta koskevista säännöistä kyseisten ohjelmien täytäntöönpanokustannuksiin myönnettävää yhteisön taloudellista tukea varten.
(4)
Influenssavirus A:n alatyypin H5N1 aiheuttaman erittäin patogeenisen lintuinfluenssan kulkeutumisen vähentämiseksi luonnonvaraisista linnuista siipikarjatiloille ja muualle, missä lintuja pidetään vankeudessa, tehtiin 19 päivänä lokakuuta 2005 komission päätös 2005/734/EY bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla (3).
(5)
Mainitun päätöksen mukaan jäsenvaltioiden on identifioitava yksittäiset tilat, joilla pidetään siipikarjaa tai muita lintuja ja joita voidaan epidemiologisten ja ornitologisten tietojen perusteella pitää erityisen alttiina influenssavirus A:n alatyypin H5N1 leviämiselle luonnonvaraisten lintujen välityksellä.
(6)
Luonnonvaraisten lintujen uusi muuttokausi lähestyy ja yhteisön naapurimaissa on todettu lintuinfluenssaa, joten on asianmukaista tehostaa ja tarvittaessa täydentää päätöksen 2005/734/EY mukaisia yhteisön toimenpiteitä lintuinfluenssan leviämisvaaran vähentämiseksi.
(7)
Päätös 2005/734/EY olisi siksi muutettava vastaavasti.
(8)
Jäsenvaltioiden on viimeistään 5. marraskuuta 2005 ilmoitettava komissiolle toimenpiteistä, joihin ne ovat ryhtyneet tämän päätöksen asianmukaisen täytäntöönpanon varmistamiseksi.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2005/734/EY seuraavasti:
1)
Lisätään seuraava 2 a artikla:
”2 a artikla
Lisätoimenpiteet vaaran vähentämiseksi
1. Jäsenvaltioiden on varmistettava, että sellaisilla niiden alueilla, joiden ne katsovat olevan erityisen alttiina lintuinfluenssan leviämiselle 1 artiklan 1 kohdan mukaisesti, noudatetaan seuraavia ehtoja:
a)
siipikarjan pito ulkotiloissa kielletään viipymättä; toimivaltainen viranomainen voi kuitenkin sallia siipikarjan pidon ulkotiloissa sillä edellytyksellä, että siipikarjalle annetaan ruoka ja vesi sisätiloissa tai sellaisessa suojassa, joka riittävällä tavalla ehkäisee luonnonvaraisten lintujen laskeutumisen ja estää luonnonvaraisten lintujen pääsyn kosketuksiin siipikarjalle tarkoitetun rehun ja veden kanssa;
b)
ulkona olevat vesisäiliöt, jotka ovat tarpeen joidenkin siipikarjalajien hyvinvoinnin kannalta, on riittävällä tavalla suojattu luonnonvaraisilta vesilinnuilta;
c)
siipikarjalle ei anneta vettä, joka on peräisin sellaisista pintavesistä, joihin luonnonvaraiset linnut voivat päästä, paitsi jos vesi käsitellään niin, että mahdollinen virus inaktivoituu;
d)
lahkoihin Anseriformes ja Charadriiformes kuuluvien lintujen käyttö houkutuslintuina metsästyksessä kielletään; näitä lintuja voidaan kuitenkin käyttää houkutuslintuina toimivaltaisen viranomaisen tiukassa valvonnassa silloin, kun tarkoituksena on houkutella näytteeksi tarkoitettuja lintuja päätöksen 2005/732/EY mukaisen valvontaohjelman puitteissa.
2) Jäsenvaltioiden on varmistettava, että siipikarjan ja muiden lintujen tuominen toreille, näyttelyihin ja kulttuuritapahtumiin kielletään; toimivaltainen viranomainen voi kuitenkin sallia siipikarjan ja muiden lintujen tuomisen näihin paikkoihin, jos vaaranarvioinnin tulos on myönteinen.”
2)
Korvataan 4 artiklassa ilmaus ”31 päivään tammikuuta 2006” ilmauksella ”1 päivään joulukuuta 2005”.
2 artikla
Jäsenvaltioiden on viipymättä ryhdyttävä tarvittaviin toimenpiteisiin tämän päätöksen noudattamiseksi. Niiden on viipymättä ilmoitettava komissiolle näistä toimenpiteistä.
3 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä lokakuuta 2005.

Labels: 7
0
20
6